മിഥുബെൻ പെറ്റിറ്റ്

മിഥുബെൻ ഹോർമുസ്ജി പെറ്റിറ്റ് (11 ഏപ്രിൽ 1892 – 16 ജൂലായ് 1973) ഒരു ഇന്ത്യൻ സ്വാതന്ത്ര്യ സമര സേനാനിയും, മഹാത്മാഗാന്ധിയുടെ ഉപ്പുസത്യാഗ്രഹത്തിൽ പങ്കെടുത്ത വനിതയുമായിരുന്നു.

ജീവിതം 
1892 ഏപ്രിൽ 11 ന് ബോംബേ (ഇപ്പോൾ മുംബൈയിൽ) വളരെ സമ്പന്നമായ പാഴ്സി കുടുംബത്തിൽ ജനിച്ചു. അച്ഛൻ സർ ഡിൻഷാ മാനേക്ജി പെറ്റിറ്റ്, പ്രശസ്ത വ്യവസായിയും ബറോണെയും ആയിരുന്നു.

ഇന്ത്യൻ സ്വാതന്ത്ര്യസമരം
ഗാന്ധിജിയുടെ അനുയായിയും രാഷ്ട്രീയ സ്ത്രീ സഭ സെക്രട്ടറിയും ആയിരുന്ന അമ്മയുടെ അമ്മായി പെറ്റിറ്റിനെ വളരെയധികം സ്വാധീനിച്ചു. കസ്തൂർബാ ഗാന്ധി, സരോജിനി നായിഡു എന്നിവർക്കൊപ്പം പെറ്റിറ്റും 1930 മാർച്ച് 12 ന് സബർമതി ആശ്രമത്തിൽ നിന്നും ആരംഭിച്ച ഉപ്പുസത്യാഗ്രഹത്തിൽ ഒരു പ്രധാന പങ്കുവഹിച്ചു. ഇന്ത്യൻ സ്വാതന്ത്ര്യ സമരത്തിലെ ഏറ്റവും പ്രധാനപ്പെട്ട സംഭവമായിരുന്നു ഇത്.

1928 ലെ ബർദൊളി സത്യാഗ്രഹത്തിൽ പെറ്റിറ്റ് പങ്കെടുത്തത് ബ്രിട്ടീഷ് രാജിനെതിരായ ഒരു നിതാന്ത നികുതി പ്രചരണമായിരുന്നു. അവിടെ സർദാർ പട്ടേലിന്റെ നേതൃത്വത്തിലാണ് പ്രവർത്തിച്ചിരുന്നത്. പെറ്റിറ്റ് ഇന്ത്യയിലെ മദ്യ വിരുദ്ധ പ്രസ്ഥാനത്തിൽ പ്രധാന പങ്കു വഹിച്ചു. മഹാത്മാഗാന്ധിയുടെ കൂടെ സമയം ചെലവഴിക്കുകയും, ഗുജറാത്തിലെ പട്ടികവർഗ വിഭാഗക്കാർക്ക് മദ്യത്തിന്റെ പ്രശ്നം വിശദീകരിക്കുകയും ചെയ്തു.

സാമൂഹിക പ്രവർത്തനം
മാരൊലിയിൽ കസ്തൂർബ വാനത്ത് ശാല എന്നു പേരുള്ള ഒരു ആശ്രമം സ്ഥാപിച്ചത് പെറ്റിറ്റ് ആയിരുന്നു. മാനസിക രോഗികളുടെ ചികിത്സയ്ക്കായി അതേ പേരിൽ തന്നെ ഒരു ആശുപത്രി ആരംഭിച്ചു.

1961 ൽ ​​തന്റെ സാമൂഹ്യപ്രവർത്തനത്തിനായി പെറ്റിറ്റിന് പത്മശ്രീ ലഭിച്ചു. 

1973 ജൂലായ് 16 നാണ് പെറ്റിറ്റ് അന്തരിച്ചത്.

അവലംബം

പുറത്തേയ്ക്കുള്ള കണ്ണികൾ
Kasturba Sevashram 

Category:1892-ൽ ജനിച്ചവർ
വർഗ്ഗം:1973-ൽ മരിച്ചവർ
വർഗ്ഗം:ഗാന്ധിയർ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
വർഗ്ഗം:മുംബൈയിൽ നിന്നുള്ള വ്യക്തികൾ